Source: https://www.riigiteataja.ee/redaktsioonide_vordlus.html?grupiId=154786&vasakAktId=13252816
Timestamp: 2020-08-15 17:45:35+00:00

Document:
Tervishoiutöötaja registreerimistõendi vorm – Riigi Teataja
Tervishoiutöötaja registreerimistõendi vorm
Jõustumine: 01.03.201601.01.201001.06.2002
Määrus kehtestatakse «Tervishoiuteenuste korraldamise seaduse» § 31 lõike 3 alusel.
§ 1. Käesoleva määrusega kehtestatakse tervishoiutöötaja registreerimistõendi vorm, mille näidis on toodud lisas.
§ 2. Tervishoiutöötaja registreerimistõend on Terviseameti haldusdokument, mis on valmistatud ja trükitud turvaelementide ning taustmustriga plangil formaadis A4, mille rekvisiitide nõuded on järgmised:
1) plangi kirjapeaväljas on trükitud keskele suurte tähtedega «TERVISEAMET», selle kohale väikese riigivapi kujutis;
2) haldusdokumendi nimetus «REGISTREERIMISTÕEND» ja tõendi number trükitakse suurte tähtedega üksteise alla keskele;
3) plangil trükitava teksti paigutus ja trükikirja suurus peab olema selline, et kogu tekst mahub ühele leheküljele;
4) registreerimistõendi vormistamisel peab andmed kandma plangile kas arvutil või kirjutusmasinal Terviseameti kehtestatud kirja suuruse ja šriftiga.
§ 3. Terviseamet väljastab tervishoiutöötajale registreerimistõendi näidises toodud kõigi rekvisiitide vormistamise järgselt, mille allkirjastab ning paneb numbri ja kuupäeva Terviseametis peetava tervishoiutöötajate riikliku registri pädev ametnik.
§ 4. Terviseamet kehtestab registreerimistõendi plangi nõuetekohase kujundamise, paberi ja selle turvaelementide, taustmustri valiku ning korraldab valmistamise.
§ 5. Terviseamet vastutab trükitud plankidel rekvisiitide püsiva paigutuse, plangi paberi säilivuskindluse ja turvaelementide samasuse eest tagamaks registreerimistõendi võltsimiskindluse.
RT I, 26.01.2016, 11

References: § 31

§ 1

§ 2

§ 3

§ 4

§ 5